PATVIRTINTA

 Rokiškio rajono savivaldybės tarybos

 2024 m. balandžio 25 d. sprendimu Nr. TS-152

**ROKIŠKIO SOCIALINĖS PARAMOS CENTRO 2023 M. VEIKLOS ATASKAITA**

VADOVO ŽODIS

Rokiškio socialinės paramos centras (toliau – Centras) 2023 metais teikė kokybiškas įvairaus spektro socialines paslaugas Rokiškio rajono savivaldybės gyventojams.

Paslaugų gavėjams, gaunantiems dienos socialinės globos asmens namuose paslaugas, sudaromos galimybės kuo ilgiau kokybiškai gyventi savo namuose, išlikti savarankiškiems, o šeimos nariams derinti asmeninį gyvenimą su artimojo slauga. Atsižvelgiant į paslaugų gavėjų, jų artimųjų išsakytus pageidavimus bei pateiktus prašymus dėl dienos socialinės globos asmens namuose paslaugų kokybės gerinimo, nuo 2023 m. rugsėjo mėn. išplėstos dienos socialinės globos asmens namuose paslaugos: teikiamos vakarais (nuo 17–20 val.) bei savaitgaliais. Šiomis paslaugomis naudojasi 11 rajono gyventojų.

2023 m. liepos 1 dieną Centro padalinyje Obelių savarankiško gyvenimo namuose pradėta teikti Apnakvindinimo paslauga smurto artimoje aplinkoje pavojų keliantiems asmenims. 2023 m. liepos mėn. akredituotos trys socialinės priežiūros paslaugos: laikinas apnakvindinimas, intensyvi krizių įveikimo pagalba, psichosocialinė pagalba.

Centras, tapęs **Europos socialinio fondo agentūros** partneriu, nuo 2023 m. sausio 2 d. įgyvendina projektą (Nr. 07-003-P-0001) „Integralios pagalbos teikimas ir plėtra Lietuvos savivaldybėse“. **Tikslas**– užtikrinti integralios pagalbos tikslinės grupės asmenims teikimą ir plėtrą Lietuvos savivaldybėse, taip pat ir Rokiškio rajone. Centrui šioms veikloms įgyvendinti skirta 499348,00 Eur.

Nuo 2021 m. Centras pripažintas, kaip atitinkantis Europos socialinio sektoriaus kokybės reikalavi­mus ir yra EQUASS sistemos narys, įgijęs Assurance kokybės sertifikatą dienos socialinės globos asmens namuose paslaugai teikti. Įgyvendinant veiklas pagal parengtus įstaigos dokumentus ir tvarkos aprašus, Centras įsipareigojo iki 2024 m. spalio 24 d. teikti ataskaitas, EQUASS kokybės sistemos standartą išdavusiai įstaigai. 2023 m. gruodžio mėn. ataskaita buvo pateikta EQUASS kokybės sistemos standartą išdavusiai įstaigai, kuri buvo patvirtinta be pretenzijų. Galime didžiuotis, jog teikiamos Dienos socialinės globos namuose paslaugos atitinka Europos kokybės reikalavimus. 2024 m. sausio mėn. naujai pasirašyta sutartis dėl socialinių paslaugų kokybės gerinimo, taikant EQUASS kokybės sistemą, bei įdiegtos EQUASS kokybės sistemos tęstinumo.

Centrui sudėtingu periodu buvo 2023 m. pradžia: dalis Centro paslaugų gavėjų pasirinko paslaugas kitoje įstaigoje, iš darbo išėjo ir jiems paslaugas teikę darbuotojai. Centro darbuotojų susiklausymu, susikaupimu ir kryptingu darbu pasiektas teigiamas rezultatas: pradėtos teikti paslaugos naujiems gavėjams, įdarbinti nauji individualios priežiūros darbuotojai. Bendras metinis paslaugų į namus ir dienos socialinės globos paslaugų gavėjų skaičius ne tik nesumažėjo, bet ir padidėjo.

Džiaugiamės nenutrūkstamu bendradarbiavimu su Rokiškio rajono savivaldybe, įvairiomis įmonėmis, organizacijomis bei privačiais asmenimis, kurie prisideda prie Rokiškio socialinės paramos centro augimo, kokybiškų paslaugų teikimo finansine ir kitokia parama.

Direktorė Jolanta Paukštienė

**I SKYRIUS**

**ĮSTAIGOS PRISTATYMAS**

 Rokiškio socialinės paramos centras (toliau – Centras) yra Rokiškio rajono savivaldybės įsteigta biudžetinė įstaiga. Veiklos sritis – socialinių paslaugų teikimas.

**Centre veikla vykdoma pagal nuostatuose nustatytas funkcijas:**

* teikia rajono gyventojams pagrindines ir papildomas nestacionarias socialines bei integralios

pagalbos paslaugas;

* teikia rajono gyventojams individualią asmeninę pagalbą namuose ir viešojoje aplinkoje (palydint ir komunikuojant), kuri padeda jiems gyventi savarankiškai ir veikti visose gyvenimo srityse;
* teikia informaciją ir konsultuoja gyventojus teikiamų rajone socialinių paslaugų klausimais;
* aprūpina rajono neįgaliuosius techninėmis pagalbos priemonėmis;
* sudaro sąlygas per mokslo metus gauti apgyvendinimo paslaugą vaikams, lankantiems ugdymo įstaigą;
* sudaro sąlygas mokinių atostogų laikotarpiu bendrabučio patalpose gauti apgyvendinimo paslaugą asmenims, kuriems neteikiamos socialinės paslaugos;
* organizuoja ir teikia maitinimo paslaugas Dienos centro asmenims su negalia ir Jūžintų dienos ir trumpalaikės socialinės globos centro paslaugų gavėjams;
* rengia finansines ir statistines ataskaitas įstatymų nustatyta tvarka ir garantuoja jų teisingumą;
* rengia Centro biudžeto projektą, valdo biudžeto asignavimus, naudoja biudžeto lėšas sąmatoje

numatytoms išlaidoms finansuoti;

* bendradarbiauja su paslaugų gavėjų artimaisiais, Socialinių paslaugų priežiūros departamento prie Lietuvos Respublikos socialinės apsaugos ir darbo ministerijos specialistais, socialinės priežiūros, sveikatos, švietimo, kultūros ir kitomis įstaigomis bei organizacijomis, nevyriausybinėmis organizacijomis;
* organizuoja, savanoriauja labdaros ir paramos akcijose;
* skleidžia informaciją apie Centro teikiamas socialines paslaugas, jų skyrimo ir teikimo tvarką,

informuoja apie naujus įgyvendinamus socialinius projektus;

* užtikrina, kad Centro veikla būtų grindžiama skaidrumo, atskaitomybės, viešumo principais.

 Centro struktūrą sudaro 5 padaliniai**,** neturintys juridinio asmens statuso, kurių veiklą reglamentuoja Centro direktoriaus įsakymu patvirtinti padalinių nuostatai.

 Centro darbuotojų teikiamos socialinės paslaugos:

• informavimo, konsultavimo, tarpininkavimo ir atstovavimo, sociokultūrinės;

• apgyvendinimo savarankiško gyvenimo namuose;

• pagalbos į namus;

• dienos socialinės globos asmens namuose;

• trumpalaikės socialinė globos;

• dienos socialinės globos institucijoje;

• socialinių įgūdžių ugdymo, palaikymo ir (ar) atkūrimo paslaugos;

• laikino atokvėpio (socialinės priežiūros);

• transporto organizavimo ir teikimo;

• neįgaliųjų aprūpinimo techninės pagalbos priemonėmis;

• asmeninės pagalbos paslaugos;

• užimtumo didinimo;

• apgyvendinimo paslauga.

Centras paslaugoms teikti turi licencijas:

|  |  |  |  |
| --- | --- | --- | --- |
| **Padalinys** | **Adresas** | **Paslauga** | **Licencijos numeris** |
| Dienos centras asmenims su negalia | J. Basanavičiaus g. 8, Rokiškis | Institucinė socialinė globa (dienos) vaikams su negalia, suaugusiems asmenims su negalia, senyvo amžiaus asmenims | L000000982 |
| Jūžintų socialinės globos centras | Liepų g. 4, Jūžintų mstl., Rokiškio r. sav.  | Institucinė socialinė globa (trumpalaikė) suaugusiems asmenims su negalia, senyvo amžiaus asmenims. |  L000000722 |
| Socialinių paslaugų namuose | Paslauga teikiama asmens namuose | Socialinė globa vaikams su negalia, suaugusiems asmenims su negalia, senyvo amžiaus asmenims namuose | L000001036 |
| Integrali pagalba | Paslauga teikiama asmens namuose | Asmens sveikatos priežiūros paslaugos: bendrosios asmens sveikatos priežiūros paslaugos: masažo, slaugos (bendrosios slaugos) | 3852 |

Centre teikiamos akredituotos socialinės priežiūros paslaugos: pagalba į namus, socialinių įgūdžių ugdymas, palaikymas ir (ar) atkūrimas, laikinas atokvėpis, apgyvendinimas savarankiško gyvenimo namuose, laikinas apnakvindinimas, intensyvi krizių įveikimo pagalba, psichosocialinė pagalba.

**Informacija apie Centro vadovą.**

Direktorei Jolantai Paukštienei Socialinių paslaugų priežiūros departamento prie Socialinės apsaugos ir darbo ministerijos direktoriaus 2022 m. balandžio 20 d. įsakymu Nr.V1-177 suteikta antroji kvalifikacinė kategorija, prilyginama aukštesnei kvalifikacinei kategorijai.

Išsilavinimas:

* Lietuvos edukologijos universiteto Švietimo įstaigų vadybos ir administravimo studijų programos verslo ir vadybos magistro laipsnis;.
* Vilniaus pedagoginiame universitete baigė Socialinės pedagogikos studijų programą, jai suteiktas edukologijos bakalauro laipsnis ir socialinio pedagogo profesinė kvalifikacija;
* Utenos kolegijoje baigė neuniversitetinių studijų programą, jai suteiktas socialinio darbo profesinio bakalauro kvalifikacinis laipsnis ir socialinio darbuotojo profesinė kvalifikacija.

**Valdymas ir kompetencija**

Rokiškio rajono savivaldybės tarybos 2023 m. birželio 29 d. sprendimu Nr. TS-237 „Dėl didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus patvirtinimo Rokiškio rajono savivaldybės biudžetinėse įstaigose“ Centrui patvirtinta 100,3 etato.

Darbuotojų skaičius Centre kinta nežymiai. Per 2023 metus buvo nutrauktos darbo sutartys su 47 darbuotojais (2022 m. – 40), sudarytos naujos darbo sutartys su 60 darbuotojų (2022 m. – 33). Dalis darbuotojų priimti dirbti pagal terminuotas darbo sutartis kitų darbuotojų ligos  laikotarpiu.

Darbuotojų skaičiaus palyginimas 2021–2023 m.:

|  |  |  |  |  |
| --- | --- | --- | --- | --- |
| **Eil. Nr.** | **Data** | **Darbuotojų skaičius** | **Vyrų** | **Moterų** |
| 1 | 2021-12-31 | 115 | 9 | 106 |
| 2 | 2022-12-31 | 108 | 11 | 97 |
| 3 | 2023-12-31 | 108 | 12 | 96 |

Centro valdymo struktūra:

**II SKYRIUS**

**CENTRO MISIJA, VIZIJA, TIKSLAI, UŽDAVINIAI IR TEIKIAMOS PASLAUGOS**

Centro misija – mažinti skurdą, socialinę atskirtį ir didinti socialiai pažeidžiamų asmenų, šeimų galimybes savarankiškai integruotis į bendruomenę, grąžinti jų gebėjimą pasirūpinti savimi, sudarant žmogaus orumą nežeminančias sąlygas, kai pats žmogus to nepajėgia padaryti.

Centro vizija – aukštos kompetencijos, kryptingai ir efektyviai dirbanti, moderni įstaiga, savo veiklą grindžianti humanizmo filosofija ir demokratijos idealais, besiorientuojanti į rajono gyventojų poreikius ir interesus, kurianti socialinę gerovę, siekianti padėti pažeidžiamiausiems visuomenės nariams pasirūpinti savimi bei integruotis į visuomenę.

**Centro vertybinės nuostatos**: profesionalumas, bendradarbiavimas, atsakingumas, pagarba žmogui, inovatyvumas.

**Centro tikslas***:*

* teikti socialines paslaugas Rokiškio rajono gyventojams dėl amžiaus, neįgalumo, socialinių

problemų iš dalies ar visiškai neturinčiam, neįgijusiam ar praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime, sudarant sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir integruotis į visuomenę.

**Centro uždaviniai**:

* organizuoti ir teikti kokybiškas socialines paslaugas senyvo amžiaus asmenims ir neįgaliesiems bei jų šeimos nariams, socialinės rizikos asmenims, šeimoms, jų šeimų nariams ir kitiems asmenims;
* atsižvelgiant į gyventojų poreikius, sudaryti sąlygas asmeniui (šeimai) ugdyti ar stiprinti

gebėjimus ir galimybes savarankiškai spręsti savo socialines problemas;

* palaikyti socialinius ryšius su visuomene, padėti įveikti socialinę atskirtį;
* plėsti teikiamas socialines paslaugas, orientuojantis į socialinių paslaugų įvairovę;
* rengti ir įgyvendinti socialinių paslaugų programas ir projektus savivaldybės teritorijoje;
* dalyvauti bendruose projektuose su kitomis savivaldybėmis ne tik Lietuvoje, bet ir užsienyje,

prieš tai įvertinus teiktinų paslaugų poreikį;

* socialinių paslaugų teikimą artinti prie asmens gyvenamosios vietos, kuriant paslaugų tinklą

bendruomenėje;

* pasitelkti ir įtraukti į organizuojamas veiklas savanorius.

**2023 m. Centras vykdė projektus ir programas:**

* projektas „Integralios pagalbos teikimas ir plėtra Lietuvos savivaldybėse“.
* ,,Socialinių paslaugų kokybės gerinimas, taikant EQUASS kokybės sistemą“;
* Rokiškio rajono savivaldybės užimtumo didinimo programa, skirta darbo rinkai besirengiančių asmenų tvariam užimtumui skatinti;
* Rokiškio rajono savivaldybės visuomenės sveikatos stiprinimo programos finansuotas

projektas „Psichikos sveikatos stiprinimas, didinant atsparumą emocinėms krizėms“.

**2023 m. Centras dalyvavo projektuose:**

* Rokiškio rajono savivaldybės švietimo centro organizuotame projekte ,,Kūrybinės

amatų dirbtuvės“, mokymuose ,,Tradicinių amatininkų veiklos formos“;

* Rokiškio pagrindinės mokyklos STEAM projekte-parodoje ,,Linksmieji Velykų kiškiai“;
* Sporto rėmimo fondo projekte ,,Bavariškas akmenslydis“;
* Rokiškio švietimo centro ir Higienos instituto vykdomame projekte ,,Sveikos mitybos įgūdžių formavimas tikslinėse teritorijose“;
* Rokiškio rajono savivaldybės švietimo centro vykdomame Erazmus+KA2 programos projekto ,,Jaunų žmonių, turinčių elgesio ir kognityvinių sutrikimų, mokymosi galimybės skaitmeninio raštingumo ugdymui ir įsidarbinimui (LINK)“ skaitmeninio raštingumo mokymuose.

**III SKYRIUS**

**NFORMACIJA APIE TIKSLŲ ĮGYVENDINIMĄ**

**1. Paslaugų teikimas** **Obelių savarankiško gyvenimo namuose akredituota 30 paslaugos teikimo vietų.**

Tai yra Centro padalinys, teikiantis socialinės priežiūros paslaugas. Apgyvendinimo savarankiško gyvenimo namuose paslauga skirta suaugusiems asmenims su negalia, senyvo amžiaus asmenims, socialinę riziką patiriantiems suaugusiems asmenims ir jų šeimoms. Paslaugų gavėjai gyvena namų aplinkoje, jiems sudaromos sąlygos savarankiškai tvarkytis savo asmeninį gyvenimą. Paslaugos gavėjų skaičius paskutiniais metais, palyginti su dviem praėjusiais, didėjo.

Nuo 2023 m. liepos 1 d. padalinyje pradėta teikti laikino apnakvindinimo, intensyvios krizių įveikimo pagalbos paslaugos smurto artimoje aplinkoje pavojų keliantiems asmenims, apsvaigusiems nuo alkoholio, narkotinių, psichotropinių ar toksinių medžiagų, esant krizinei situacijai ir pan., jei, nesuteikus šių paslaugų, kyla grėsmė jų sveikatai ar gyvybei. Smurtautojams maksimali paslaugos trukmė – 15 dienų. Per pusmetį paslauga suteikta 10 smurtautojų, keletas jų gyveno maksimalų laikotarpį.

Obelių savarankiško gyvenimo namų paslaugų gavėjai 2021–2023 m.:

|  |  |  |  |  |
| --- | --- | --- | --- | --- |
| **Laikotarpis**  | **2023 m.**  | **Iš viso****2023** | **Iš viso****2022** | **Iš viso****2021** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **Apgyvendinimo savarankiško gyvenimo namuose paslaugų gavėjai**  | 26 | 23 | 25 | 25 | 24 | 21 | 18 | 17 | 16 | 17 | 19 | 27 | 41 | 35 | 34 |
| **Moterų** | 7 | 6 | 7 | 7 | 6 | 6 | 5 | 6 | 6 | 6 | 7 | 8 | 11 | 8 | 7 |
| **Vyrų** | 19 | 17 | 18 | 18 | 19 | 15 | 13 | 11 | 10 | 11 | 12 | 19 | 30 | 27 | 27 |
| **Psichinė negalia** | 6 | 4 | 5 | 4 | 3 | 3 | 3 | 3 | 3 | 3 | 3 | 4 | 6 | 6 | 4 |
| **Fizinė negalia** | 3 | 3 | 3 | 3 | 3 | 3 | 4 | 4 | 3 | 3 | 3 | 3 | 4 | 3 | 5 |
| **Senyvo amžiaus**  | 8 | 8 | 8 | 8 | 7 | 7 | 6 | 6 | 6 | 6 | 7 | 9 | 9 | 8 | 10 |
| **Priklausomybės** | 14 | 15 | 15 | 14 | 14 | 12 | 10 | 10 | 9 | 10 | 10 | 14 | 15 | 13 | 17 |
| **Laikino apnakvindinimo paslauga smurtautojams**  | - | - | - | - | - | - | 1 | 3 | 0 | 1 | 1 | 4 | 10 | - | - |
| RIZIKOS: 1. Daugėjantis paslaugų gavėjų skaičius su psichine negalia. 2. Maža paslaugų gavėjų motyvacija susirasti gyvenamąjį būstą, darbą, ilgėjantis paslaugos gavimo laikas. 3. Senstančių paslaugų gavėjų blogėjanti sveikata.4. Po smurto artimoje aplinkoje atvežti neblaivūs asmenys triukšmauja, rūko kambaryje, jų neprognozuojamas elgesys kelia pavojų kitų paslaugų gavėjų ir darbuotojų saugumui. | PASLAUGAS TEIKIA:socialinis darbuotojas – padalinio vadovas (1 pareigybė);koordinatorius (1 pareigybė);individualios priežiūros darbuotojai (4 pareigybės). |

Nuolat  teikiamos informavimo, konsultavimo ir tarpininkavimo, atstovavimo, transporto, socialinės kultūrinės paslaugos, socialinių įgūdžių atkūrimo paslaugos, asmens higienos paslaugos, sprendžiamos gyventojams kylančios problemos, vyksta bendradarbiavimas su atitinkamomis institucijomis, organizuojama pagalba. Paslauga finansuota iš Rokiškio rajono savivaldybės biudžeto ir paslaugų gavėjų įmokomis už suteiktas paslaugas.

**2. Paslaugų teikimas Dienos centre asmenims su negalia.**

Nuo 2022 m. sausio mėn. Centre pradėta teikti dienos socialinės globos institucijoje paslauga, skirta asmenų turinčių proto ir / ar kompleksinę negalią integravimui į visuomenę, gerinant jų gyvenimo kokybę bei užtikrinant socialinę integraciją. Licencijuotos 23 vietos. Per 2023 m. metus paslaugų gavėjų skaičius didėjo iki 15, iš kurių: 8 paslaugų gavėjams buvo nustatytas nuolatinės slaugos, 7 – priežiūros pagalbos poreikis. Paslaugą gavo 4 vyrai, 11 moterų, amžius vidurkis – 31 metai. Vienas paslaugų gavėjas registruotas Kupiškio rajone, jam teikiamas paslaugas apmoka Kupiškio rajono savivaldybė.

Specialiojo transporto paslauga atvežant į Dienos centrą ir parvežant į namus suteikta 12 paslaugų gavėjų.

Dienos centro asmenims su negalia kasdienio atvežimo į Centrą maršrutai:

I maršrutas (ryte ir vakare mikroautobusu): Rokiškis (Centras)–Pandėlys (Puodžialaukės g. –K. Dagilėlio g. –Panemunio g.)–Panemunis (P. Urbakonio g.)–Žiobiškis (Jaunystės g.)–Teklinės k.–Juodupė (Tekstilininkų g.)–Rokiškis (Centras). Maršruto ilgis – 200 km.

II maršrutas (ryte lengvuoju automobiliu): Rokiškis (Centras)–Obeliai (Ateities g.)–Parokiškės k. (Gabijos g.)–Rokiškis (Jaunystės g. Rokiškis)–Rokiškis (Centras) –Rokiškis (Sporto g.)–Rokiškis (S. Dariaus ir S. Girėno g.) –Rokiškis (Centras). Maršruto ilgis – 45 km.

Važiuoja vakare lengvuoju automobiliu: Rokiškis (Centras)–Rokiškis (Sporto g.)–Rokiškis (S. Dariaus ir S. Girėno g.)–Sėlynės k. (L. Grigonio g.)–Obeliai (Ateities g.). Maršruto ilgis – 55 km.

Dienos socialinės globos institucijoje paslaugų gavėjai 2022 ir 2023 m.:

|  |  |  |  |  |  |
| --- | --- | --- | --- | --- | --- |
| **Metai** | **Paslaugų gavėjų skaičius** | **Nustatytas nuolatinės slaugos poreikis** | **Nustatytas pagalbos (priežiūros)  specialusis poreikis** | **Vyrų** | **Moterų** |
| 2022 | 13 | 9 | 4 | 3 | 10 |
| 2023 | 15 | 8 | 7 | 4 | 11 |
| RIZIKOS: 1. Licencija suteikia teisę teikti paslaugas 23 asmenims, tačiau Dienos centrą lankė 15 neįgaliųjų. 2. Centras neturi transporto, pritaikyto judėjimo negalią turintiems asmenims. Jei atsirastų toks neįgalusis, kiltų problemų dėl jo atvežimo į centrą. 3. Paslaugų gavėjai praleidžia daug laiko kelyje į Dienos centrą ir atgal. | PASLAUGAS TEIKIA:socialinis darbuotojas – padalinio vadovas (1 pareigybė);socialinis darbuotojas (1 pareigybė);užimtumo specialistas (1 pareigybė); individualios priežiūros darbuotojai (4 pareigybės); virėja (1 pareigybė). |

Dienos centre teikiamas informavimas, konsultavimas, tarpininkavimas, psichologinė-psichoterapinė pagalba, laisvalaikio organizavimas, neformalaus ugdymo paslauga. Neįgaliesiems organizuojamas maitinimas 2 kartus per dieną. Neįgaliesiems ugdomi darbiniai įgūdžiai, padedama pasirūpinti asmens higienos paslauga, kitos paslaugos reikalingos asmeniui pagal jo savarankiškumo lygį.

Dienos socialinės globos institucijoje paslaugų gavėjai ir jiems suteiktų paslaugų kiekis valandomis:

|  |  |  |  |
| --- | --- | --- | --- |
| **Laikotarpis**  | **2023 m.**  | Vidurkis**2023** | Vidurkis**2022** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |  |  |
| **Paslaugų gavėjų skaičius** | 13 | 13 | 13 | 14 | 14 | 14 | 14 | 14 | 14 | 15 | 15 | 15 | 15 | 13 |
| **Suteiktų paslaugų valandų skaičius**  | 1976 | 1723 | 1920 | 1888 | 2192 | 2141 | 1397 | 1759 | 2028 | 2227 | 2120 | 2064 | 23615 | 20786 |

Dienos socialinės globos institucijoje paslaugos finansuojamos iš valstybės biudžeto specialiosios tiklinės dotacijos, savivaldybės biudžeto ir paslaugų gavėjų įmokomis už suteiktas paslaugas. Vienos valandos paslaugos kaina – 11,01 euro.

**Socialinių įgūdžių ugdymo, palaikymo ir (ar ) atkūrimo paslaugos** teikiamos asmenims su negalia ir senyvo amžiaus asmenims, siekiant stiprinti jų bendravimo gebėjimus, ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais, organizuojant jų darbinį užimtumą. 2023 m.tokios paslaugos buvo teikiamos 4, 2022 m. – 5 paslaugų gavėjams. Vienos valandos paslaugos kaina – 6,2 euro.

Socialinių įgūdžių ugdymo, palaikymo ir (ar ) atkūrimo paslaugų gavėjai jiems suteiktų paslaugų kiekis valandomis

|  |  |  |  |
| --- | --- | --- | --- |
| **Laikotarpis**  | **2023 m.**  | Vidurkis**2023** | Vidurkis**2022** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |  |  |
| **Paslaugų gavėjų skaičius** | 5 | 5 | 5 | 5 | 4 | 4 | 4 | 4 | 4 | 4 | 4 | 4 | 4 | 5 |
| **Suteiktų paslaugų valandų skaičius**  | 608 | 551 | 602 | 452 | 444 | 656 | 406 | 526 | 432 | 451 | 458 | 476 | 6062 | 7507 |

**3. Jūžintų socialinės globos centre** teikiamos dienos ir trumpalaikės socialinės globos ir laikino atokvėpio paslaugos senyvo amžiaus asmenims, suaugusiems asmenims su negalia, senyvo amžiaus ir suaugusiems asmenims su sunkia negalia. Per praėjusius metus buvo nuolat teikiamos individualaus bei grupinio bendravimo, konsultavimo, laisvalaikio organizavimo paslaugos, sudaromos sąlygos gyventi geranoriškoje aplinkoje ir dalyvauti bendruomeninėje veikloje*,* paslaugų gavėjams organizuojamas užimtumas, renginiai.

Trumpalaikės socialinės globos paslaugos klientui gali būti teikiamos iki 6 mėn. Dalis klientų pageidauja pratęsimo. Tai skatina Centro administraciją licencijuoti ilgalaikės socialinės globos paslaugą.

Paslauga finansuojama iš valstybės biudžeto tikslinių dotacijų ir asmens mokėjimo už socialines paslaugas.

Trumpalaikės socialinės globos paslaugų gavėjai 2021–2023 m.:

|  |  |  |  |  |
| --- | --- | --- | --- | --- |
| **Laikotarpis (metai, mėnuo)** | **2023 m.**  | **Iš viso****2023** | **Iš viso****2022** | **Iš viso****2021** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **Trumpalaikės****socialinės globos gavėjai** | 15 | 14 | 15 | 16 | 15 | 16 | 16 | 16 | 15 | 15 | 15 | 15 | 24 | 19 | 22 |
| **Moterys** | 6 | 5 | 5 | 5 | 5 | 5 | 5 | 6 | 5 | 5 | 5 | 6 | 10 | 8 | 8 |
| **Vyrai** | 9 | 9 | 10 | 11 | 10 | 11 | 11 | 10 | 10 | 10 | 10 | 9 | 14 | 11 | 14 |
| RIZIKOS. Asmenų skaičius, kuriems galima teikti paslaugas Jūžintų centre, yra didesnis nei įstaiga gali patenkinti, todėl yra poreikis didinti vietų skaičių.  | PASLAUGAS TEIKIA:socialinis darbuotojas – padalinio vadovas (1 pareigybė); socialinis darbuotojas (0,5 pareigybės); individualios priežiūros darbuotojai (6,75 pareigybės); virėjos (1,75 pareigybės); bendrosios praktikos slaugytojas (0,5 pareigybės)  |

**4.**  **Socialinių paslaugų namuose padalinio darbuotojai teikia** pagalbos į namus, dienos socialinės globos asmens namuose, asmeninio asistento paslaugas ir vykdo projektą „Integralios pagalbos plėtra Rokiškio rajone“.

2023 m. Integralios pagalbos į namus projektas buvo finansuojamas iš ES lėšų, kurios sudarė 499 348,00 Eur. Integralias paslaugas teikė 2 mobilios komandos, kurias sudaro: 2 slaugytojai, 4 slaugytojo padėjėjai, masažuotojas. Centras dalyvauja projekte kaip integralių paslaugų teikėjas iki 2026 m. gruodžio 31 d.

Socialinių paslaugų namuose padalinio paslaugų gavėjai ir jų suteiktų valandų skaičius 2021–2023 m.:

|  |  |  |  |  |
| --- | --- | --- | --- | --- |
| **Laiko****tarpis**  | **2023 m.** | **Iš viso****2023** | **Iš viso****2022** | **Iš viso****2021** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **Pagalba į namus** gavėjų skaičius | 129 | 132 | 135 | 133 | 132 | 138 | 138 | 143 | 144 | 151 | 155 | 156 | 202 | 183 | 162 |
| **Pagalba į namus** paslaugos valandų skaičius | 1669 | 1401 | 1650 | 1795 | 2024 | 2097 | 1970 | 2255 | 2245 | 2543 | 2545 | 2320 |  24514 | 20076 | 17688 |
| **Dienos socialinė globa** gavėjų skaičius | 32 | 34 | 33 | 35 | 32 | 34 | 34 | 35 | 34 | 33 | 34 | 34 | 46 | 42 | 45 |
| **Dienos socialinės globos** paslaugos valandų skaičius | 2876 | 2451 | 3131 | 2702 | 3027 | 2958 | 2740 | 3102 | 2887 | 3147 | 3087 | 2919 | 33027 | 43807 | 35004 |
| **Integralios pagalbos** gavėjų skaičius | 24 | 25 | 28 | 30 | 29 | 27 | 28 | 28 | 27 | 28 | 29 | 30 | 39 | 33 | 38 |
| **Asmeninio asistento paslaugos** gavėjų skaičius | 8 | 8 | 8 | 8 | 10 | 8 | 7 | 6 | 5 | 6 | 6 | 6 | 11 | 35 | 13 |
| **Asmeninio asistento paslaugos** valandų skaičius | 275 | 222 | 288 | 254 | 284 | 148 | 71 | 68 | 65 | 143 | 207 | 201 | 2226 | 5106 | 2326 |

2023 m. pagalbos į  namus paslaugos buvo teikiamos 202 paslaugų gavėjams. 2023 m. gruodžio 31 d. paslaugas gavo 156 asmenys, per praėjusius metus paslaugos nutrauktos 30, sustabdytos 6 klientams, dar 10 žmonių paslaugos baigtos teikti, nes jie mirė.

Kaimo vietovėse paslaugas gavo 75, mieste – 127 asmenys. Atsižvelgiant į 2022 m. paslaugų gavėjų skaičių per metus, matyti, kad 2023 m. paslaugų gavėjų buvo 19 daugiau, paslauga suteikta visiems asmenims, kuriems buvo nustatytas paslaugos poreikis.

Paslauga finansuota iš Rokiškio rajono savivaldybės biudžeto ir paslaugų gavėjų įmokų už suteiktas paslaugas.

2023 m. dienos socialinės globos asmens namuose paslaugos teiktos 46 asmenims, palyginti su 2022 m., padidėjo 4 paslaugų gavėjais. Kaimo vietovėse paslaugas gavo 12, mieste – 34 asmenys.Nuo 2023 m. rugsėjo minėtos paslaugos teikiamos vakarais (nuo 17–20 val.) bei savaitgaliais. Šiomis paslaugomis jau naudojasi 11 rajono gyventojų.

Paslauga finansuojama iš valstybės biudžeto specialiosios tikslinės dotacijos ir paslaugų gavėjų įmokų už suteiktas paslaugas

Asmeninio asistento pagalba Centre pradėta teikti 2021 m. lapkričio mėn. Iki tol buvo vykdomas ES projektas „Kompleksinės paslaugos šeimai“, ir finansavimas teikti pasmeninio asistento paslaugai finansuoti buvo skirtas iš ES lėšų. 2023 metais paslaugą gavo 6 Rokiškio rajono gyventojai**,** suteikta 2226 val. paslaugų.

Paslauga finansuojama iš valstybės tikslinės dotacijos lėšų pagal Rokiškio rajono savivaldybės administracijos direktoriaus įsakymą patvirtintą valandinį įkainį.

Integralios pagalbos paslaugų tikslas – sudaryti sąlygas asmeniui kuo ilgiau pilnavertiškai gyventi namuose, bendruomenėje, užtikrinti tinkamą socialinės globos ir slaugos paslaugų organizavimą ir teikimą, stiprinti asmens gebėjimus ir savarankiškumą, palaikyti socialinius ryšius su šeima, bendruomene. Integralios pagalbos projekto sutartyje numatytas kriterijus – paslaugos 24 asmenims, tačiau dėl paslaugų poreikio teikiamos 39.

Centro darbuotojai reguliariai atlieka socialinių paslaugų kokybės tyrimus anketavimo būdu. Kokybės tyrimų rezultatai publikuojami Centro internetiniame psulapyje: <https://www.rokiskiospc.lt/>.

**5. Kitos Centrui deleguotos funkcijos:**

**5.1. Neįgaliųjų aprūpinimas techninės pagalbos priemonėmis tikslas** pagerinti gyvenimo

kokybę, išvengti, kompensuoti, sumažinti arba pašalinti sutrikusių funkcijų įtaką asmens sveikatos būklei, savarankiškumui, ugdymuisi ir darbinei veiklai, padėti integruotis į visuomenę. Centras aprūpina Rokiškio rajono gyventojus techninės pagalbos priemonėmis (neįgaliųjų vežimėliais, funkcinėmis lovomis, vaikštynėmis, ramentais, čiužiniais praguloms išvengti, lazdelėmis ir kt.). Iš neįgaliųjų aprūpinimo pagalbos priemonėmis palyginamosios lentelės matyti, kad prašymų, gavėjų skaičius nuolat ir reikšmingai (palyginti 2022 ir 2023 m., iki 11,5 proc.) didėja.

Klientų aprūpinimo techninės pagalbos priemonėmis socialiniam darbuotojui buvo išnuomotos patalpos UAB ,,Rokiškio komunalininkas“ pastate: Nepriklausomybės a. 12A, Rokiškis.

Atsižvelgiant į metų veiklos planą ir jame numatytus uždavinius, buvo siekiama sudaryti sąlygas, padedančias klientams jaustis pilnaverčiams ir savarankiškiems. Per metus pagal poreikį techninės pagalbos priemonėmis (toliau – TPP) aprūpinta 100 proc. asmenų, pateikusių prašymus priemonėms gauti. Pažymėtina, kad aprūpinant asmenis TPP ir siekiant individualizuoti ir kuo tiksliau išsiaiškinti reikalingų priemonių poreikį, buvo bendradarbiaujama su sveikatos priežiūros įstaigų specialistais, socialiniais darbuotojais, slaugos komandomis, šeimos gydytojais. Taip pat asmenims teiktos konsultavimo, tarpininkavimo, informavimo, transporto, TPP remonto organizavimo, individualaus pritaikymo paslaugos.

Neįgaliųjų aprūpinimo techninės pagalbos priemonėmis palyginimas 2021–2023 m.:

|  |  |  |  |  |  |
| --- | --- | --- | --- | --- | --- |
| **Nr.**  | **Prašymai, paslaugos / metai** | **2021 m.** | **2022 m.** | **2023 m.** | **Pokytis** 2022/2023 m. |
| 1. | Gauta prašymų dėl techninės pagalbos priemonių | 520 | 637 | 720 | +83 |
| 2. | Techninės pagalbos priemonių pozicijų skaičius | 25 | 26 | 28 | +2 |
| 3. | Pasirašyta grąžinimo aktų | 311 | 304 | 305 | -1 |
| 4. | Sudaryta panaudos sutarčių  | 484 | 581 | 635 | +54 |
| 5. | Aprūpinta asmenų | 630 | 738 | 830 | +92 |
| 6. | Išduota priemonių | 571 | 672 | 718 | +46 |
| 7. | Suteiktos konsultacijos  | 620 | 920 | 989 | +69 |

**5.2. Apgyvendinimo paslauga**

Centre apgyvendinimo paslauga teikiama mokiniams iš kaimiškų vietovių, besimokantiems rajono ugdymo įstaigose, lankantiems mokyklose konsultacijas, neformaliojo ugdymo užimtumo būrelius, treniruotes, vykstančias po pamokų. Nuo 2023 m. sausio 1 d. iki 2023 m. birželio 30 d. šia paslauga naudojosi 9 mokiniai, nuo 2023 m. rugsėjo 11 d. iki 2023 m. gruodžio 31 d. – 12 mokinių. Liepos ir rugpjūčio mėnesiais, taip pat per moksleivių atostogas paslauga neteikiama. Mokiniai apgyvendinti 6 kambariuose. Paslaugą teikia: koordinatorius (1 pareigybė), budėtojai (1,5 pareigybės).

Apgyvendinimo paslaugos gavėjų palyginimas 2022–2023 m.:

|  |  |  |  |
| --- | --- | --- | --- |
| **Laikotarpis**  | **2023 m.**  |  **2023 m.** | **2022 m.**  |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |  |  |
| Vaikų, kuriems suteiktos apgyvendinimo paslaugos, skaičius | 9 | 9 | 9 | 9 | 9 | 9 | - | - | 12 | 12 | 12 | 12 | 12 | 9 |
| Vaikų lankomumo vidurkis | 5 | 5 | 5 | 5 | 5 | 5 | - | - | 7 | 7 | 7 | 7 | 6 | 8 |

**5.3.** **Specialiojo transporto paslaugos**

 Specialaus transporto organizavimo paslauga yra teikiama neįgaliems asmenims, kuriems nustatytas iki 25 proc. darbingumo lygis, prioritetas, turintiems judėjimo negalią ir jį lydinčiam asmeniui. Taip pat asmenims po operacijų, patyrusiems traumas, susižalojimus ar ribotai judantiems Centro klientams. Dažniausiai klientai vežami į gydymo, reabilitacijos ir kitas medicinos ar diagnostikos įstaigas, kai reikalingas neįgaliųjų techninės pagalbos priemonių pristatymas ar grąžinimas.

 Centras kiekvieną mokslo metų dieną veža 4 neįgalius vaikus į mokymo įstaigą ir parveža juos po pamokų į namus. Kelionių maršrutai: Rokiškis–Čedasai–Juodupė, Rokiškis–Kavoliškis, Rokiškis–Mičiūnai–Mieleikiai–Rokiškis, kiekvieną dieną nuvažiuojama po 250 km.

 Centras 2023 m. transporto paslaugai teikti naudojo 5 automobilius (2022 m. – taip pat 5). Per 2023 m. teikdami pavėžėjimo paslaugą jie nuvažiavo 38693 km (2022 m. – 34 306 km). 2023 m. buvo užregistruoti 244 prašymai transporto paslaugai gauti (2022 m. – 183). Už specialaus transporto organizavimo paslaugą per 2023 metus paslaugų gavėjai sumokėjo 3692,65 Eur (2022 m. – 2734,94 Eur).

Specialiojo transporto paslaugų teikimo palyginamoji analizė 2021–2023 m.

|  |  |  |  |
| --- | --- | --- | --- |
| **Dažniausios kelionių kryptys** | **Klientų skaičius****2021 m.**  | **Klientų skaičius****2022 m.**  | **Klientų skaičius****2023 m.** |
| **Visos** | 185 | 180 | 243 |
| **Panevėžys** | 66 | 33 | 41 |
| **Vilnius**  | 43 | 54 | 49 |
| **Kaunas** | 25 | 18 | 18 |
| **Druskininkai**  | 3 | 1 | 1 |
| **Utena** | 8 | 5 | 11 |
| **Po Rokiškio rajoną**  | 25 | 70 | 111 |

5.4. Asmens gebėjimo pasirūpinti savimi ir priimti kasdienius sprendimus išvadų rengimas

 Rokiškio rajono savivaldybės administracija, Centrui įsakymu pavedė atlikti funkciją: teikti išvadas asmens, kurį teismo prašoma pripažinti neveiksniu tam tikroje srityje ar ribotai veiksniu tam tikroje srityje, gebėjimo pasirūpinti savimi ir priimti kasdienius sprendimus išvadas. Taip pat Neveiksnių asmenų būklės peržiūrėjimo komisija teikia Centrui prašymus dėl asmenų gebėjimų peržiūrėjimo. Socialinis darbuotojas turi įvertinti asmens gebėjimą pasirūpinti savimi ir priimti kasdienius sprendimus savarankiškai ar naudojantis pagalba konkrečioje srityse ir parengti išvadą. Ši paslauga teikiama Rokiškio rajono gyventojams, gyvenantiems įvairiose seniūnijose, taip pat Skemų socialinės globos namų gyventojams, Rokiškio psichatrijos ligoninės pacientams.

Asmens gebėjimo pasirūpinti savimi ir priimti kasdienius sprendimus išvadų rengimo palyginamoji analizė.

|  |  |  |  |  |
| --- | --- | --- | --- | --- |
| **Laikotarpis**  | **2023 m.**  | **Iš viso****2023** | **Iš viso****2022** | **Iš viso****2021** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **Parengta išvadų** | 6 | 1 | 4 | 3 | 4 | 6 | 0 | 2 | 3 | 2 | 0 | 4 | 35 | 48 | 32 |
| **Peržiūrėta asmenų** | 0 | 0 | 0 | 0 | 14 | 40 | 0 | 0 | 46 | 0 | 1 | 54 | 155 | 191 | 125 |

 5.5. **Visuomenei naudingų darbų koordinavimas**

Centras bendradarbiauja su Lietuvos probacijos tarnybos Panevėžio regiono skyriaus Rokiškio tarnyba dėl nuteistųjų visuomenei naudingų darbų atlikimo. Centras taip pat organizuoja visuomenei naudingų darbų atlikimą socialinę finansinę paramą gaunantiems asmenims, kuriuos siunčia savivaldybės Socialinės paramos ir sveikatos skyrius. Visuomenei naudingų darbų asmenų skaičius kasmet didėja. Jie pasitelkiami įviariems aplinkos ir patalpų švarinimo darbams.

Visuomenei naudingų darbų atlikusių asmenų palyginimas 2020–2023 m.

|  |  |  |
| --- | --- | --- |
| **Metai** | **Asmenys, siųsti iš** **Probacijos tarnybos**  | **Asmenys, nukreipti atlikti visuomenei naudingus darbus** |
| 2020  | 9 | 98 |
| 2021  | 4 | 131 |
| 2022  | 5 | 157 |
| 2023 | 5 | 169 |

5.6. Savanorystė: Centre sudarytos sąlygos aktyviai savanoriškai veiklai vykdyti**.** Sudaryta 12 trumpalaikių savanorių sutarčių. 2022 m.gegužės 31 d. Jaunimo reikalų departamentas prie Socialinės apsaugos ir darbo ministerijos Centrui suteikė akreditaciją jaunimo savanoriškai veiklai vykdyti. Savanoriška veikla vykdoma ne mažiau kaip 10 val. per savaitę, arba ne mažiau kaip 40 val. per mėnesį, po ne mažiau nė 2 val. per savaitę, ji vykdoma sutartyje nustatytu terminu, kuris yra ne trumpesnis kaip 6 mėnesiai. 2023 m. savanorišką veiklą atliko 3 savanorės Centro padaliniuose. Šiuo metu ilgalaikės savanorystės sutartis pasirašyta su 1 savanore, kuri pagal poreikį savanoriauja Dienos centre asmenims su negalia. Centras gali priimti 8 savanorius.

**6.7.** Akcijos. Centras dalyvavo „Maisto banko“ akcijoje, kurią organizavo Rokiškio dekanato Caritas. Akcijos metu surinktų produktų dalis buvo skirta Centro padaliniams, Obelių savarankiško gyvenimo namų paslaugų gavėjams, atsidūrusiems krizinėje situacijoje bei mažas pajamas gaunantiems asmenims.

2023 m. gegužės mėn. Centras organizavo DUOday dieną, skirtą asmenims su negalia pasimatuoti profesiją įstaigose, kurios sutiko šešėliauti. Šioje gražioje VšĮ „SOPA“ iniciatyvoje dalyvavo 14 Centro paslaugų gavėjų ir 10 rajono biudžetinių įstaigų.

**IV SKYRIUS**

**PROJEKTŲ IR PROGRAMŲ VYKDYMAS**

1. **Projektas „Socialinių paslaugų kokybės gerinimas, taikant EQUASS kokybės sistemą“.** Centras tęsė tris metus pradėtą projektą „Socialinių paslaugų kokybės gerinimas, taikant EQUASS kokybės sistemą“. Siekiant tobulinti teikiamų dienos socialinės globos paslaugų į namus kokybę, buvo parengta paraiška dėl EQUASS (kokybės diegimo sistemos) šioms paslaugoms. Nuo 2021 m. Centras pripažintas, kaip atitinkantis Europos socialinio sektoriaus kokybės reikalavimus ir yra EQUASS sistemos narys, įgijęs Assurance kokybės sertifikatą dienos socialinės globos asmens namuose paslaugai teikti. Įgyvendindamas veiklas pagal parengtus įstaigos dokumentus ir tvarkos aprašus, Centras įsipareigojo iki 2024 m. spalio 24 d. teikti ataskaitas, EQUASS kokybės sistemos standartą išdavusiai įstaigai. 2023 m. gruodžio mėn. ataskaita buvo pateikta EQUASS kokybės sistemos standartą išdavusiai įstaigai, kuri buvo patvirtinta be pretenzijų.

2024 m. sausio mėn. naujai pasirašyta sutartis dėl socialinių paslaugų kokybės gerinimo, taikant EQUASS kokybės sistemą, bei įdiegtos EQUASS kokybės sistemos tęstinumo.

1. **Projektas Nr. 07-003-P-0001 „Integralios pagalbos teikimas ir plėtra Lietuvos savivaldybėse“.** Centras tęsia integralios pagalbos teikimą: 2023 m. sausio 2 d. Rokiškio socialinės paramos centras pasirašė projekto Nr.07-003-P-0001 „Integralios pagalbos teikimas ir plėtra Lietuvos savivaldybėse“ sutartį. Paslaugos teikiamos mobilios komandos principu.

**Projekto tikslas**– užtikrinti integralios pagalbos tikslinės grupės asmenims teikimą ir plėtrą Lietuvos savivaldybėse. Komandą sudaro: socialinių paslaugų srities ir slaugos specialistai (socialinis darbuotojas, individualios priežiūros darbuotojai, slaugytojas, slaugytojo padėjėjai, prireikus – reabilitacijos specialistas ir kt.). Projekto įgyvendinimo laikotarpiu integralią pagalbą planuojama suteikti ne mažiau kaip 45 gavėjams. Nuo projekto pradžios paslaugų suteikta 38. Projekto trukmė –2022 m. gruodžio 8 d.–2026 m.gruodžio 31 d., finansuojamas ES lėšomis. Centrui iš projekto skirta 499348,00 Eur.

1. Rokiškio rajono savivaldybės užimtumo didinimo programa, skirta darbo rinkai besirengiančių asmenų tvariam užimtumui skatinti. Projekto veiklose 2023 m. dalyvavo 66 Rokiškio rajono gyventojai, turintys rinkai besirengiančių asmenų statusą. Daugiausia bedarbių iš Rokiškio miesto, kaimiškosios ir Pandėlio seniūnijų.

Programos dalyvių pasiskirstymo pagal seniūnijas lyginamoji analizė 2021–2023 m.:

|  |  |  |
| --- | --- | --- |
| Eil. Nr. | Seniūnija | Pasirašytas arba tęsiamas dalyvavimo programoje susitarimas |
| 2021 m. | 2022 m. | 2023 m. |
| 1 | Rokiškio miestas | 18 | 34 | 19 |
| 2 | Rokiškio kaimiškoji | 12 | 16 | 8 |
| 3 | Obelių  | 10 | 7 | 8 |
| 4 | Kriaunų | 5 | 3 | 0 |
| 5 | Jūžintų | 5 | 5 | 4 |
| 6 | Kamajų | 4 | 5 | 3 |
| 7 | Panemunėlio | 5 | 11 | 7 |
| 8 | Juodupės | 4 | 13 | 7 |
| 9 | Pandėlio | 9 | 15 | 7 |
| 10 | Kazliškio | 1 | 1 | 3 |
|  | Iš viso: | 73 | 110 | 66 |

 Programos dalyviams teikta pavėžėjimo paslauga, psichologo saviugdos užsiėmimai grupėse ir individualios konsultacijos, priklausomybių konsultanto užsiėmimai grupėse, finansinio raštingumo mokymai, sveikatinimo konsultacijos, teisininko grupiniai užsiėmimai ir individualios konsultacijos. 2023 m. Rokiškio savivaldybės Užimtumo didinimo programos paslaugoms iš valstybės dotacijos buvo skirta 69,6 tūkst. Eur.

Užimtumo didinimo programoje 2023 m. teiktos paslaugos

|  |  |  |  |  |
| --- | --- | --- | --- | --- |
| **Eil.****Nr.** | **Paslaugos pavadinimas** | **Paslaugos aprašymas** | **Asmenų, gavusių paslaugą** | **Skirtos lėšos** |
| 1. | Transporto organizavimo paslauga | Teikiama pavėžėjimo paslauga dalyviams į paslaugų teikimo vietą ir atgal | 38 | 7552 |
| 2. | Priklausomybių konsultanto paskaita grupėse | Grupiniai užsiėmimai, tema ,,Blaivaus gyvenimo privalumai ir ekonominis aktyvumas“ | 29 | 750 |
| 3. | Priklausomybių konsultanto individualios konsultacijos | Individualios konsultacijos, tema ,,Priklausomybės nuo alkoholio“ | 18 | 5250 |
| 4. | Teisininko (advokato) konsultacijos grupėse | Teisinio konsultavimo ir informacijos paslaugos | 50 | 1820 |
| 5. | Teisininko individualios konsultacijos | Konsultavimas teisės klausimais, teisinių patarimų teikimas | 29 | 6370 |
| 6. | Finansinio raštingumo mokymai | Finansinio raštingumo žinių ir įrankių apžvalga, asmeninių finansų valdymo pagrindai, mokesčių ir socialinės paramos sistema. | 50 | 7500 |
| 7. | Psichologo individualios konsultacijos | Psichoemocinei sveikatai stiprinti | 14 | 3150 |
| 8. | Psichologo užsiėmimai grupėse | Grupiniai saviugdos užsiėmima, skirti psichoemocinei sveikatai stiprinti | 46 | 6800 |
| 9. | Holistinės saviugdos užsiėmimai grupėje | Programos tikslas – padėti srityse, kuriose turintis priklausomybę žmogus, susiduria su sunkumais, sąmoningumo ugdymas | 22 | 4800 |

**V SKYRIUS**

**ĮSTAIGOS ADMINISTRAVIMAS**

**1. Korupcijos prevencija**. Centre yra paskirtas atsakingas asmuo už korupcijos prevenciją ir kontrolę. 2023 m. kovo 14 d. patvirtinta Rokiškio socialinės paramos centro korupcijos prevencijos 2023–2025 metų programa ir priemonių planas, parengta ataskaita apie korupcijos prevencijos programų priemonių vykdymą per 2022 m. 2023 m. kovo 20 d. patvirtinta Rokiškio socialinės paramos centro valdymo sričiai priskirtų veiklos sričių, kuriose egzistuoja korupcijos pasireiškimo tikimybė, 2022 metų analizės ir vertinimo rezultatų motyvuota išvada. 2023 m. buvo atliktas anoniminis darbuotojų anketavimas – tolerancijos korupcijai tyrimas. Gauti rezultatai apibendrinti ir pristatyti padalinių darbuotojų susirinkimų metu, su jais taip pat galima susipažinti centro interneto svetainėje [www.rokiskiospc.lt](http://www.rokiskiospc.lt)

**2. Smurto ir priekabiavimo prevencija.** Centras vadovaujasi 2022 m. lapkričio 21 d. Smurto ir priekabiavimo prevencijos politika. Jos tikslas – numatyti ir įgyvendinti efektyvias ir veiksmingas prevencijos priemones, siekiant apsaugoti darbuotojus nuo smurto ir priekabiavimo bei padėti darbuotojams aiškiai ir tiksliai suprasti galimas smurto ir priekabiavimo darbe apraiškas, atpažinti jų požymius bei žinoti teisinės gynybos būdus, taip pat paskirtas atsakingas asmuo už smurto ir priekabiavimo prevenciją. Per 2023 m. buvo užregistruotas ir ištirtas vienas priekabiavimo darbe atvejis. Abi šalys susitaikė.

**3. Viešieji pirkimai.** Centras viešuosius pirkimus atlieka vadovaudamasis Viešųjų pirkimų įstatymu, poįstatyminiais aktais (aktualiais Vyriausybės nutarimais ir ministrų įsakymais), Viešųjų pirkimų tarnybos direktoriaus įsakymais bei rekomendacijomis, Rokiškio rajono savivaldybės administracijos direktoriaus 2023 m. kovo 1 d. įsakymu Nr. ATF-14 „Dėl Rokiškio rajono savivaldybės administracijos direktoriaus 2022 m. spalio 24 d. įsakymo Nr. AV-1098 „Dėl Centralizuotų ir decentralizuotų viešųjų pirkimų vykdymo tvarkos aprašo tvirtinimo“ pakeitimo“. 2023 m. buvo atlikti 363 viešieji pirkimai už 176 709,71 Eur. Iš jų žodinės sutartys sudarė 336 vnt. už 62 690,61 Eur, rašytinės – 27 vnt. už 114 019,10 Eur. Palyginti 2022 ir 2023 m., viešųjų pirkimų skaičius didėjo.

**4. Duomenų apsauga**

2018 m. gegužės 25 d. Europos Sąjungoje įsigaliojus ES Bendrasis duomenų apsaugos reglamentui (ES) 2016/679, buvo patvirtinta ir Centro veikloje pradėta taikyti Centro darbuotojų asmens duomenų tvarkymo politika bei įstaigoje paskirtas duomenų apsaugos pareigūnas. Centro darbuotojams surengti supažindinimo su asmens duomenų tvarkymo politika mokymai.

**5. Pastatų priežiūra ir remontas.**

Centro veikloms naudojamos patalpos:

|  |  |
| --- | --- |
| **Adresas** | **Plotas** |
| Liepų g. 4, Jūžintai | 477 kv. m |
| Stoties g. 68, Obeliai | 665 kv. m |
| J. Basanavičiaus g. 8, Rokiškis | 1074,23 kv. m |

2023 m. Centras tęsė administracinių ir paslaugų teikimo patalpų, esančių J.Basanavičiaus g. 8, Rokiškis, ir aplinkos pritaikymo darbus. Atliktas administracinio pastato antrojo aukšto sanitarinių mazgų (15 792,00 Eur) ir koridoriaus (8 753,39 Eur) remontas. Taip pat prie administracinio pastato iškolti trinkelių takeliai (7959,00 Eur). Atliktas Obelių savarankiško gyvenimo namų pastato fasado remontas (850,00 Eur).

2024 m. planuojami Centrui priklausančių patalpų remonto darbai:

|  |  |  |
| --- | --- | --- |
| **Eil.****Nr.** | **Remonto darbai** | **Preliminarus lėšų poreikis** (Eur) |
| 1 | Pastato Basanavičiaus g. 8, Rokiškis, III aukšto kabinetų, sanitarinių mazgų ir koridoriaus remontas (grindų dangos, elektros instaliacijos, durų keitimas, sienų ir lubų remontas) | 40000,00 |
| 2. | Pastato Basanavičiaus g. 8, Rokiškis, dviejų laiptinių remontas (elektros instaliacijos, turėklų keitimas, sienų ir lubų remontas)  | 24000,00 |
| 3. | Pastato Basanavičiaus g. 8, Rokiškis nuogrindos remontas | 7000,00 |
| 4. | Obelių savarankiško gyvenimo namų katilinės sienų, lubų ir grindų remontas bei ventiliacijos įrengimas | 6000,00 |
| 5. | Jūžintų socialinės globos centre esančio neįgaliųjų panduso dalinis remontas | 2000,00 |
|  | **Iš viso:** | **79000,00** |

**6.** Viešieji ryšiai ir komunikavimas: 2023 m. buvo tęsiamas Centro bendradarbiavimas su nuolatiniais ir naujais partneriais. Centras bendradarbiauja su Rokiškio rajono savivaldybės administracijos specialistais, seniūnijų darbuotojais, bendruomenėmis, medikais, švietimo ir ikimokyklinio ugdymo įstaigomis, socialinių paslaugų įstaigomis, policija, priešgaisrine tarnyba, nevyriausybinėmis organizacijomis ir kt. Per 2023 m. Centras bendradarbiavo su kitų rajonų (Biržų, Kupiškio, Jonavos, Ukmergės, Anykščių, Pasvalio, Panevėžio, Šiaulių, Utenos, Zarasų) socialinių paslaugų centrų atstovais. Diskusijų metu dalintasi gerąja patirtimi dėl integralių paslaugų, paslaugų namuose, darbo savarankiško gyvenimo namuose, dienos socialinės globos institucijoje, asmeninės pagalbos, techninės pagalbos priemonių aprūpinimo organizavimo ir teikimo klausimais. Informacija apie Centro veiklą, teikiamas paslaugas, vykdomus projektus skelbiama Rokiškio socialinės paramos centro interneto svetainėje [www.rokiskiospc.lt](http://www.rokiskiospc.lt), socialiniuose tinkuose nuolat informuojama visuomenė. Informaciniai straipsniai apie Centro veiklą spausdinti vietos ir respublikinėje spaudoje.

**VI SKYRIUS**

**ĮSTAIGOS FINANSAVIMAS**

Įstaigos finansavimo šaltiniai, palyginamieji 2022 ir 2023 m. duomenys;

|  |  |  |  |
| --- | --- | --- | --- |
| **Nr.**  | **Finansavimas** | **Faktinės išlaidos per 2022 m. (Eur)** | **Einamieji metai** **2023 m. (Eur)**  |
| 1. | Savivaldybės biudžeto lėšos | 949473,00 | 1027018,74 |
| 1.1. | Iš jų pagal 5 programą „Rajono infrastruktūros objektų priežiūros, plėtros ir modernizavimas“  | 440000,00 | 33549,46 |
| 2.  | Valstybės biudžeto specialiosios tikslinės dotacijos, iš jų | 769353,88 | 588737,97 |
| 2.1. | asmenų su sunkia negalia socialinei globai organizuoti  | 500249,63 | 482274,97 |
| 3. | ES struktūrinių fondų lėšos  | 21155,16 | 102916,05 |
| 4. | Asmenų mokėjimai už socialines paslaugas  | 151508,16 | 149520,16 |
| 5. | Kitos pajamos (kiti šaltiniai)  | 420,72 | 465,80 |
|  | Iš viso | 1891910,92 | 1868658,72 |

 Centro asignavimų panaudojimas 2023 m.:

19 lentelė

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Funkcijos pavadinimas | Savivaldybės biudžetas(Eur) | Valstybės tikslinė dotacija(Eur) | Įstaigos pajamos(Eur) | ES(Eur) | Kiti šaltiniai(Eur) |
| 1. | Darbo užmokestis ir socialinis draudimas, ligos pašalpa | 861263 | 527025,00 | 75411,31 | 79345,40 |  |
| 2. | Medikamentai ir medicininių paslaugų išlaidos | 2022,00 | 64,64 | 2100,00 |  |  |
| 3. | Ryšių paslaugos | 5184,78 | 104,85 |  |  |  |
| 4. | Transporto išlaikymas | 334829,42 | 2350,37 | 25237,56 | 1536,24 |  |
| 5. | Materialiojo turto paprastojo remonto išlaidos | 33549,46 |  |  |  |  |
| 6. | Kvalifikacijos kėlimo išlaidos | 1000,00 | 233,95 | 3453,00 |  |  |
| 7. | Komunalinių paslaugų įsigijimo išlaidos | 48768,00 |  |  |  |  |
| 8. | Informacinių technologijų prekių ir paslaugų įsigijimo išlaidos |  |  |  |  |  |
| 9. | Transporto priemonių įsigijimo išlaidos |  |  |  |  |  |
| 10.  | Kitos išlaidos (kt prekės ir paslaugos) | 28402,08 | 58271,71 | 12954,95 | 1524,93 | 350,00 |
| 11 | Mityba |  | 687,37 | 28863,36 |  |  |
| 12 | Ligos pašalpos | 12000,00 |  |  |  |  |
| 13 | Vienkartinės pašalpos | 126 |  |  |  |  |
| 14 | Ilgalaikis turtas |  |  | 1500,00 |  |  |
|  | iš viso | 1027018,74 | 588737,97 | 149520,18 | 82406,57 | 350,00 |

Įstaigos finansavimo pagal paslaugų rūšis palyginamoji analizė: faktinės išlaidos 2023 m. ir planuojamos 2024 m.:

|  |  |  |  |  |  |
| --- | --- | --- | --- | --- | --- |
| Eil.Nr. | Paslaugos pavadinimas | Praėję metai 2023 m. | Lėšos (Eur) | Einamieji metai 2024 m. | Lėšos (Eur) |
|  | Paslaugoskaina | Gavėjų skaičius | Savivaldybės biudžeto | Valstybės biudžeto, tikslinės dotacijos | ES lėšos (Eur) | Asmenų mokėjimai | Paslaugos kaina | Gavėjų skai-čius | Savivaldybės biudžeto | Valstybės biudžeto, tikslinės dotacijos | ES lėšos (Eur) | Asmenų mokėjimai |
| *1.* | ***Bendrosios paslaugos*** | *x* | **255** | **164140,76** | **69600,00** |  | **3692,65** | **x** | **263** | **165200,00** | **81200,00** | **0** | **4000,00** |
| *1.1.* | Transporto organizavimas | 0,75 | 243 | 88940,76 |  |  | 3692,65 | 0,75 | 250 | 90000,00 | 0 | 0 | 4000,00 |
| *1.2.* | Apgyvendinimo organizavimas |  | 12 | 75200,00 |  |  |  |  | 13 | 75200,00 |  |  |  |
| *1.3.* | Užimtumo didinimo programa (paslaugos) |  |  |  | 69600,00 |  |  |  |  |  | 81200,00 |  |  |
| ***2.*** | ***Socialinės priežiūros paslaugos*** | *x* | **247** | **472528,67** |  | **0** | **31734,01** | **x** | **254** | **486010,00** | **0** | **0** | **40870,00** |
| *2.1.* | Pagalba į namus (val.) | 10,34 | 202 | 223605,87 |  |  | 29868,89 | 10,34 | 202 | 224000,00 | *0* | *0* | 39000,00 |
| *2.2* | Savarankiško gyvenimo namai (mėn.) | 740,29 | 41 | 211338,40 |  |  | 1865,12 | 740,29 | 42 | 212000,00 | 0 | 0 | 1870,00 |
| *2.3.* | Socialinių įgūdžių ugdymas ir palaikymas institucijoje (val.) | 6,2 | 4 | 37584,40 |  |  |  | 6,2 | 10 | 50010,00 | *0* | *0* |  |
| ***3.*** | ***Socialinės globos paslaugos*** | *x* | **135** | **2801522,22** | **503230,69** | **81941,71** | **153537,24** | **x** | **136** | **296000,00** | **504000,00** | **82000,00** | **169040,00** |
| *3.1.* | *Trumpalaikė socialinė globa (mėn.)**Per i* | 1356,631520,93 | *24* | 168889,73 | 38717,07 | *0* | 84411,76 | 1356,631520,93 | 24 | 186000,00 | 40000,00 | *0* | 84415,00 |
| *3.2.* | *Dienos socialinė globa namuose (val.)* | 10,82 | 46 |  | 300852,77 |  | 36897,98 | 10,82 | 47 |  | 300000,00 | *0* | *36310,00* |
| *3.3.* | Dienos socialinė globa institucijoje (val.) | 11,01 | 15 | 99477,37(iš jų - kita savival-dybė 11785,12)  | 119661,75 |  | 29076,91 | 11,01 | 15 | 110000,00 | 120000,00 | *0* | *17205,00* |
| *3.4.* | Asmeninė pagalba (val.) | 11,44 | 11 |  | 23043,38 | 0 | 3150,59 | 11,44 | 11 |  | 23000,00 |  | *3110,00* |
| *3.5.* | Integrali pagalba  | 0 | 39 |  | 20955,72 | 81941,71 |  | 0 | 39 |  | 21000,00 | 82000,00 |  |
|  | **Bendra suma** |  |  | **916821,65** | **572830,69** | **81941,71** | **188963,9** |  |  | **947210,00** | **585200,00** | **82000,00** | **213910,00** |

VII SKYRIUS

DOKUMENTŲ VALDYMAS

Centro veiklą reglamentuojantys rodikliai:

*21 lentelė*

|  |  |  |  |  |
| --- | --- | --- | --- | --- |
| Eil.Nr. | Veiklą reglamentuojantys rodikliai | 2022 m. |  | 2023 m. |
| 1. | Veiklos organizavimo įsakymai:veiklos klausimais;personalo klausimais;atostogų ir komandiruočių klausimais | 140613305 |  | 127678205 |
| 2***.*** | Gauti ir išsiųsti įvairaus pobūdžio raštai | 3009/210 |  | 1989/203 |
| 3. | Socialinių paslaugų teikimo sutartys ir jų pakeitimai:pagalbos į namus paslaugų teikimo sutartys ir jų pakeitimai ir dienos socialinės globos paslaugų teikimo sutartys ir jų pakeitimai | 69 |  | 81 |
| 4. | Praktinio mokymo sutartys (studentų praktika) | 46 |  | 50 |

VIII SKYRIUS

IŠORINĖ IR VIDINĖ KOMUNIKACIJA

Informacija skelbiama savivaldybės interneto tinklapyje, vietos laikraščiuose ,,Gimtasis Rokiškis“ ir ,,Rokiškio sirena“. Esame sukūrę įstaigos paskyrą socialiniame tinkle ,,Facebook“, kur operatyviai talpiname visą su įstaigos veikla susijusią informaciją: skelbiame apie būsimus renginius, juos aprašome. Rokiškio socialinės paramos centro veikla nuo 2016 m. pradėta viešinti Centro interneto svetainėje [https://www.rokiskiospc.lt/,](http://www.rokiskiospc.lt/) kuri viešai prieinama visiems besinaudojantiems interneto ryšiu. Pagal poreikį padaliniuose vyksta darbiniai susirinkimai. Kiekviename iš jų dalyvauja įstaigos vadovas.

Nuolatos vyksta kontaktiniai ir nuotoliniai pasitarimai su paslaugų gavėjais, jų artimaisiais.